**GLAVNI GRAD PODGORICA**

**Sekretarijat za kulturu**

Na osnovu člana 12a stav 3 Odluke o organizaciji i načinu rada uprave Glavnog grada (“Sl. list CG – opštinski propisi”, br. 38/18, 43/18, 10/20, 36/21, 5/22, 30/23 i 42/23) a u vezi sa članom 10 stav 2 Zakona o kulturi ("Sl. list CG", br. 49/08, 16/11, 40/11 i 38/12), Sekretarijat za kulturu Glavnog grada, raspisuje

**JAVNI POZIV**

**za predlaganje člana/ice radne grupe za izradu nacrta Programa razvoja kulture Glavnog grada za period 2025-2029. godine.**

Pozivaju se ustanove, nevladine organizacije i druga pravna lica iz oblasti kulture, sa sjedištem u Podgorici, kao i samostalni umjetnici i stručnjaci u kulturu, sa prebivalištem na teritoriji Glavnog grada da predlože kandidata/kinju za člana/icu radne grupe koja će izraditi Nacrt Programa razvoja kulture Glavnog grada Podgorice, za period 2025-2029. godine.

Zadatak radne grupe je da u skladu sa Nacionalnim programom razvoja kulture izradi Nacrt Programa razvoja kulture Glavnog grada Podgorice, za period 2025-2029. godine, koji sadrži dugoročne potrebe lokalnog stanovništva i subjekata iz oblasti kulture, razvojne prioritete, dinamiku realizacije i organizacione, finansijske i administrativne mjere za njegovo ostvarivanje.

Prijava treba da sadrži: naziv podnosioca prijave/predlagača, ime i prezime predloženog kandidata/inje, adresu, kontakt telefon, zanimanje, opis dosadašnjeg iskustva i aktivnosti u oblasti kulture, kao i podatke o edukaciji i iskustvu u izrdi strateških i sl. dokumenata iz oblasti kulture (za ustanove, nevladine organizacije i druga pravna lica-dokaz da su registrovani za obavljanje djelatnosti kulture a za samoatalne umjetnike i stručnjake u kulturu-dokaz o priznatom statusu). Prijava sa neophodnom dokumentacijom/dokazima mora biti potpisana i ovjerena. Nepotpune i neblagovremene prijave neće se razmatrati.

Obrazac prijave i javni poziv može se preuzeti sa web sajta Glavnog grada – Oglasni dio.

Prijave po ovom javnom pozivu podnose se u roku od 15 dana od dana njegovog objavljivanja, poštom na adresu: Sekretarijat za kulturu, Ulica Marka Miljanova broj 4, sa naznakom “Predlog člana/ice radne grupe za izradu Programa razvoja kulture Glavnog grada Podgorice, ili putem mejla na: sekretarijatzakulturu@podgorica.me .

Na osnovu prispjelih prijava, Sekretarijat za kulturu će pripremiti predlog članova/ica i uputiti ga na odlučivanje gradonačelniku Glavnog grada. Odluka o formiranju radne grupe biće objavljena na sajtu Glavnog grada.

Sve dodatne informacije zainterseovani mogu dobiti svakog radnog dana u Sekretarijatu za kulturu od 8h do 16h i na telefon 020 225 144 i 225 166.

**SEKRETARIJAT ZA KULTURU**